b'\n_START_ARTICLE_\nZvenenje v glavi (roman)\n_START_SECTION_\nVsebina\n_START_PARAGRAPH_\nRoman govori o kaznjencih, ki bivajo v zaporu na Livadi in se pod vodstvom karizmati\xc4\x8dnega glavnega protagonista Kebra uprejo. Zgodba je postavljena v leto 1975, predstavljena je skozi pripoved Kebra. Glavni zaplet v zgodbi je upor kaznjencev, ki se pripeti med prenosom finalne ko\xc5\xa1arkarske tekme med Jugoslavijo in ZDA. Glavni povzro\xc4\x8ditelj nemira je paznik Albert, ki s svojimi provokacijami pripelje kaznjence do roba. Zaporniki zavzamejo bloka B in C, bloka A ter upravne stavbe, pa jim ne uspe zavzeti. V nadaljevanju zaporniki postavijo svoje zahteve, a jim pazniki ne ugodijo in jim zagrozijo z vdorom policije. V nastalo situacijo se vklju\xc4\x8di tudi televizija. Zaradi nesoglasij Keber odstopi od vodenja upora, zato vodenje in pogajanja prevzame odbor pod vodstvom Alojza Mraka, ki uvede tudi nekak\xc5\xa1no policijo za zagotavljanje reda in miru. Ta odbor kmalu postane \xc5\xa1e bolj pokvarjen od paznikov, zato se za\xc4\x8dne \xc5\xa1iriti nezadovoljstvo. V nadaljevanju sledi \xc5\xa1e obilica zapletov, ki vodijo do nepri\xc4\x8dakovanega in pretresljivega zaklju\xc4\x8dka.\n_START_SECTION_\nOsebe\n_START_PARAGRAPH_\nKeber_NEWLINE__NEWLINE_Glavni lik romana. Vodja vstaje v zaporu, pri kateri vztraja do konca. Zaprt je zaradi ropa po\xc5\xa1te. Je zelo na\xc4\x8delna oseba, ki ne prenese \xc5\xbealjivih kretenj. Bil je svetovni popotnik in je med drugim obiskal tudi Masado, zato pogosto primerja judovski upor v Masadi z uporom v zaporu. Trpi za izbruhi nenadnega besa, ob katerem se mu pojavi zvenenje v glavi._NEWLINE_Stari_NEWLINE__NEWLINE_Upravnik zapora na Livadi. Miren \xc4\x8dlovek, a neverjetno natan\xc4\x8den. Visoke napetosti v zaporu je re\xc5\xa1eval z zvitostjo._NEWLINE_Ban_NEWLINE__NEWLINE_Spolni iztirjenec. On je tisti, ki postavi prvo zahtevo pri uporu in sicer: \xc5\xbeenski obiski vsak dan._NEWLINE_Albert_NEWLINE__NEWLINE_En izmed paznikov. Majhen in shiran, a po drugi strani nekako zama\xc5\xa1\xc4\x8den \xc4\x8dlovek. Rad je pri\xc5\xa1el v samico in koga pretepel. Pred jutranjim pregledom celic je rad komu podtaknil steklenico ali no\xc5\xbe v omarico in ga tako spravil v samico. Zaradi njega se upor za\xc4\x8dne._NEWLINE_Mrak_NEWLINE__NEWLINE_Ekspert za blagajne in finance. Iz delavnice ga premestijo v knji\xc5\xbenico. Drugim zapornikom pi\xc5\xa1e pro\xc5\xa1nje za zmanj\xc5\xa1anje kazni, nekaterim tudi uspe\xc5\xa1no. Po za\xc4\x8detku upora prevzame vodenje situacije in zaradi izobrazbe pri\xc4\x8den sestavljati politi\xc4\x8dni manifest zapornikov in tudi nova pravila in zakone v zaporu. Ker s\xc4\x8dasoma pri\xc4\x8dne izkori\xc5\xa1\xc4\x8dati svoj polo\xc5\xbeaj, povzro\xc4\x8di nezadovoljstvo._NEWLINE_Mrzli_NEWLINE__NEWLINE_Frizer, zato so ga klicali tudi Brivec. Doma je bil iz Bosne. V glavnem so se ga izogibali in to on je bil raje sam. Sam sebi je bil najljub\xc5\xa1i sogovornik. Zelo nevaren kaznjenec, ki naj bi umoril nekaj sodnikov, pred njim ni bilo mo\xc5\xbeno zbe\xc5\xbeati. Na koncu zaradi zamer in o\xc5\xa1abnega obna\xc5\xa1anja ubije tudi Mraka._NEWLINE_Leonca_NEWLINE__NEWLINE_Kebrova ljubica. Na prostosti je bil najve\xc4\x8dkrat z njo. Velikokrat je bila del njegovih sanj. Zbirala je kri\xc5\xbee z Jezusem. Ker je Kebru zamerila avanture s prostitutkami v preteklosti in domnevno tudi prijavila njegov na\xc4\x8drtovani rop po\xc5\xa1te, je Keber na koncu fizi\xc4\x8dno obra\xc4\x8dunal z njo.\n_START_SECTION_\nOcene in nagrade\n_START_PARAGRAPH_\nZa to delo je bil leta 1999 nagrajen z Kresnikovo nagrado za najbolj\xc5\xa1i slovenski roman.\n_START_SECTION_\nIzdaje in prevodi\n_START_PARAGRAPH_\nDelo je bilo izdano trikrat. Prva izdaja(COBISS) sega v leto 1998, druga(COBISS) v leto 1999, tretja(COBISS) pa v leto 2002.\n_START_SECTION_\nPriredbe\n_START_PARAGRAPH_\nPo romanu je bil leta 2002 posnet isto imenski film. Re\xc5\xbeiral ga je Andrej Ko\xc5\xa1ak, v glavnih vlogah nastopata Jernej \xc5\xa0ugman in Ksenija Mi\xc5\xa1i\xc4\x8d. Na 5. Slovenskem filmskem festivalu je film dobil nagrado za scenografijo. Nagrade je prejel tudi na festivalih v K\xc3\xb6lnu in na Mediteranskem festivalu.'